## Ε. Ο ΚΑΘΡΕΦΤΗΣ ΤΟΥ ΕΠΙΣΚΟΠΟΥ

**3, 1 *Εἴ τις ἐπισκοπῆς ὀρέγεται, καλοῦ ἔργου ἐπιθυμεῖ.***

***2 δεῖ οὖν τὸν ἐπίσκοπον ἀνεπίλημπτον εἶναι,***

***Α. μιᾶς γυναικὸς ἄνδρα,***

***Β. νηφάλιον, σώφρονα, κόσμιον,***

***Γ. φιλόξενον, διδακτικόν,***

***Β’.3 μὴ πάροινον, μὴ πλήκτην[[1]](#footnote-1),***

***ἀλλὰ ἐπιεικῆ, ἄμαχον, ἀφιλάργυρον,***

***Α’ 4 τοῦ ἰδίου οἴκου καλῶς προϊστάμενον,***

***τέκνα ἔχοντα ἐν ὑποταγῇ, μετὰ πάσης σεμνότητος***

***5 (εἰ δέ τις τοῦ ἰδίου οἴκου προστῆναι οὐκ οἶδεν,***

***πῶς ἐκκλησίας θεοῦ ἐπιμελήσεται;),***

 ***6 μὴ νεόφυτον,***

***ἵνα μὴ τυφωθεὶς εἰς κρίμα ἐμπέσῃ τοῦ διαβόλου.***

***7 δεῖ[[2]](#footnote-2) δὲ καὶ μαρτυρίαν καλὴν ἔχειν ἀπὸ τῶν ἔξωθεν,***

***ἵνα μὴ εἰς ὀνειδισμὸν ἐμπέσῃ καὶ παγίδα τοῦ διαβόλου.***

#### ΠΑΡΑΛΛΗΛΑ ΚΕΙΜΕΝΑ

***Τιτ. 1, 5-9***

*6 εἴ τίς ἐστιν ἀνέγκλητος,*

*μιᾶς γυναικὸς ἀνήρ,*

*τέκνα ἔχων πιστά,*

*μὴ ἐν κατηγορίᾳ ἀσωτίας ἢ ἀνυπότακτα.*

*7 δεῖ γὰρ τὸν ἐπίσκοπον ἀνέγκλητον εἶναι ὡς θεοῦ οἰκονόμον,*

*μὴ αὐθάδη, μὴ ὀργίλον, μὴ πάροινον, μὴ πλήκτην, μὴ αἰσχροκερδῆ,*

 *8 ἀλλὰ* ***φιλόξενον, φιλάγαθον, σώφρονα, δίκαιον, ὅσιον***

*ἐγκρατῆ, 9 ἀντεχόμενον τοῦ κατὰ τὴν διδαχὴν πιστοῦ λόγου,*

*ἵνα δυνατὸς ᾖ καὶ παρακαλεῖν ἐν τῇ διδασκαλίᾳ τῇ ὑγιαινούσῃ*

*καὶ τοὺς ἀντιλέγοντας ἐλέγχειν.*

***Διδαχή* 15.1:** *Χειροτονήσατε οὖν ἑαυτοῖς (α) ἐπισκόπους καὶ (β) διακόνους ἀξίους τοῦ Κυρίου. ἄνδρας (α) πραεῖς καὶ (β) ἀφιλαργύρους καὶ (γ) ἀληθεῖς καὶ (δ) δεδοκιμασμένους. ὑμῖν γὰρ λειτουργοῦσι καὶ αὐτοὶ τὴν λειτουργίαν (α) τῶν προφητῶν καὶ (β) διδασκάλων2.* ***μὴ οὖν ὑπερίδητε αὐτούς*** *αὐτοὶ γάρ εἰσιν οἱ τετιμημένοι ὑμῶν μετὰ τῶν προφητῶν καὶ διδασκάλων.*[[3]](#footnote-3)

1. *✗ (Tt 1,7) μη αισχροκερδη 326. 365. 614. 630 pm* [↑](#footnote-ref-1)
2. *✗ αυτον D 1739mg m ❙ txt א A F Gc H I Ψ 33. 81. 326. 1739\*. 1881 pc (G\*: h.t.)* [↑](#footnote-ref-2)
3. Πρβλ. *Διαταγαί Αποστόλων* 2.24.7: *Τοῦτον τὸν σωτῆρα͵ βασιλέα καὶ Κύριον καὶ Θεὸν ἡμῶν͵ Ἰησοῦν͵ ὦ ἐπίσκοποι͵ σκοπὸν ὑμᾶς ἔχειν δεῖ͵ τούτου μιμητὰς εἶναι͵ πραεῖς͵ ἡσυχίους͵ εὐσπλάγχνους͵ ἐλεήμονας͵ εἰρηνικούς͵ ἀοργήτους͵ διδακτικούς͵ ἐπιστρεπτικούς͵ εἰσδεκτικούς͵ παρακλητικούς͵* ***μὴ*** *πλήκτας͵ μὴ ὀργίλους μὴ ὑβριστάς͵ μὴ ἀλαζόνας͵ μὴ ὑπεροπτικούς͵ μὴ οἰνόφλυγας͵ μὴ μεθύσους͵ μὴ εἰκαιοδαπάνους͵ μὴ τρυφητάς͵ μὴ πολυδαπάνους͵ μὴ ὡς ἀλλοτρίοις͵ ἀλλ΄ ὡς ἰδίοις τοῖς τοῦ Θεοῦ δόμασιν χρωμένους* ***ὡς καθεστῶτας ἀγαθοὺς οἰκονόμους****͵ ὡς* ***μέλλοντας ἀπαιτεῖσθαι παρὰ τοῦ Θεοῦ τὸν λόγον****.*

*Σὺ δέ͵ ὁ ἐπίσκοπος͵ ἔσο ἅγιος͵ ἄμωμος͵ μὴ πλήκτης͵ μὴ ὀργίλος͵ μὴ ἀπηνής͵ ἀλλ΄ οἰκοδόμος͵ ἐπιστροφεύς͵ διδακτικός͵ ἀνεξίκακος͵ ἠπιόθυμος͵ πρᾶος͵ μακρόθυμος͵ παραινετικός͵ παρακλητικὸς ὡς Θεοῦ ἄνθρωπος. Ὅταν δὲ συναθροίζῃς τὴν τοῦ Θεοῦ Ἐκκλησίαν͵ ὡς κυβερνήτης νηὸς μεγάλης μετ΄ ἐπιστήμης πάσης κέλευε ποιεῖσθαι τὰς συνόδους͵ παραγγέλλων τοῖς διακόνοις ὡσανεὶ ναύταις τοὺς τόπους ἐκτάσσειν τοῖς ἀδελφοῖς καθάπερ ἐπιβάταις μετὰ πάσης ἐπιμελείας καὶ σεμνότητος.*

*Καὶ πρῶτον μὲν ὁ οἶκος ἔστω ἐπιμήκης͵ κατὰ ἀνατολὰς τετραμμένος͵ ἐξ ἑκατέρων τῶν μερῶν ἔχων τὰ παστοφόρια πρὸς ἀνατολήν͵ ὅστις ἔοικεν νηΐ. Κείσθω δὲ μέσος ὁ τοῦ ἐπισκόπου θρόνος͵ παρ΄ ἑκάτερα δὲ αὐτοῦ καθεζέσθω τὸ πρεσβυτέριον͵ καὶ οἱ διάκονοι παριστάσθωσαν εὐσταλεῖς τῆς πλείονος ἐσθῆτος· ἐοίκασι γὰρ ναύταις καὶ τοιχάρχοις. Προνοίᾳ δὲ τούτων εἰς τὸ ἕτερον μέρος οἱ λαϊκοὶ καθεζέσθωσαν μετὰ πάσης εὐταξιὰς καὶ ἡσυχίας͵ καὶ αἱ γυναῖκες κεχωρισμένως καὶ αὐταὶ καθεζέσθωσαν σιωπὴν ἄγουσαι.* (πρβλ. 2.58.3. 8.16.5). [↑](#footnote-ref-3)